નારદમુનિની વીણાના સ્વરો આ ભૂમિમાં ગુંજતા. સનકાદિક ઋષિનો અહીં જ ત્યારે આશ્રમ હતો. ભૃગુ ઋષિને મળવાને ભગવાન રામચંદ્રજી આ ભૂમિમાં દર્શને આવેલા. નખત્રાણા-અબડાસાના ત્રિભેટે-રામવાડીની સ્થાપના કરીને આશાપુરાજીનાં દર્શન થતાં પ્રથમ મંદિર ચણાવ્યું. વનવાસ બાદ અહીં જ માની છડી ઉપાડી મકરાનમાં મા હિંગલાજજી કે જેઓ એકાવન માની પીઠોમાં પ્રથમ પીઠ ગણાય છે ત્યાં જવાની માનતા કરેલી. એ ત્રેતાયુગની વાર્તા બાદ દ્વાપરયુગમાં વિરાટનગરી (ગડા)માં પાંડવોએ ગુપ્ત વેશે મજરી ચડાવેલી.